Žaloba podaná 16. júla 2021 – Vitronic/EUIPO (Enforcement Trailer)
(vec T-433/21)
Jazyk konania: nemčina
Účastníci konania
Žalobkyňa: Vitronic Dr.-Ing. Stein Bildverarbeitungssysteme GmbH (Wiesbaden, Nemecko) (v zastúpení: D. Tsoumanis Rechtsanwältin)
Žalovaný: Úrad Európskej únie pre duševné vlastníctvo (EUIPO)
Údaje týkajúce sa konania pred EUIPO
Dotknutá sporná ochranná známka: prihláška slovnej ochrannej známky Európskej únie Enforcement Trailer – prihláška č. 18 281 599.
Napadnuté rozhodnutie: rozhodnutie štvrtého odvolacieho senátu EUIPO z 18. mája 2021 vo veci R 236/2021-4.
Návrhy
Žalobkyňa navrhuje, aby Všeobecný súd:
zrušil napadnuté rozhodnutie,
určil, že dôvody zamietnutie podľa článku 7 ods. 1 písm. b) a článku 7 ods. 1 písm. c) nariadenia (EÚ) 2017/1001 možno uplatniť na prihlášku iba v tých členských štátoch, v ktorých je úradným jazykom angličtina, totiž v Írsku a na Malte;
uložil EUIPO povinnosť nahradiť trovy konania, vrátane trov konania vynaložených žalobkyňou pred Všeobecnom súde a odvolacím senátom EUIPO.
Uvádzané žalobné dôvody
porušenie článku 7 ods. 1 písm. c) nariadenia Európskeho parlamentu a Rady (EÚ) 2017/1001,
porušenie článku 7 ods. 1 písm. b) nariadenia Európskeho parlamentu a Rady (EÚ) 2017/1001.
____________